**ОСНОВНО УЧИЛИЩЕ „ЛЮБЕН КАРАВЕЛОВ”–ГР.БУРГАС**

***Гр. Б у р г а с* 0879565088 *- директор***

***ул. Любен Каравелов „ № 69* 0879565077*– зам. -директор***

**email :info-200207@edu.mon.bg0879565033*– канцелария***

***=====================================================***

**УТВЪРЖДАВАМ:…………………..**

**ДИРЕКТОР: ИВАЙЛО БИНЕВ**

## ПРОГРАМА

## за предоставяне на равни възможности

## и за приобщаване на деца и ученици

## от уязвими групи

## (2024 – 2025г.)

Настоящaта програма е приета на заседание на педагогическия съвет с протокол №12/09.09.2024, утвърдена е със заповед на директора № РД-10-1700/09.09.2024

**І. УВОД**

Настоящата програма определя целите и задачите на работа с ученици от ОУ “Любен Каравелов“ - гр. Бургас, и урежда взаимоотношенията между институциите във връзка с предоставянето на приобщаващо образование.

Програмата е изготвена в съответствие с действащите стратегически и оперативни национални документи на централните ведомства, в изпълнение на държавната политика за предоставяне на равни възможности на всички български граждани и за приобщаване на децата и учениците от уязвими групи.

Училищната програма се базира на:

* Закон за предучилищното и училищното образование;
* Наредба за приобщаващото образование;
* Стратегия за образователна интеграция на децата и учениците от етническите малцинства;
* Рамкова програма за интегриране на ромите в българското общество (2010 – 2020г.);
* Национална стратегия на Република България за интегриране на ромите (2012 – 2020г.);
* Закон за защита от дискриминация;
* Конвенция за борба срещу дискриминацията в областта на образованието.

Програмата включва реда и начините за оказване на обща и допълнителна подкрепа на всички деца и ученици в ОУ «Любен Каравелов» - Бургас, които имат необходимост от такава, съобразно техните лични интереси, потребности и нужди.

Уязвими групи в ОУ «Любен Каравелов», гр. Бургас, са деца и ученици, диагностицирани със специални образователни потребности, хронични заболявания, двигателни увреждания, деца и ученици в риск, деца и ученици, застрашени или жертва на насилие, деца с изявени дарби, деца-сираци и полусираци, деца-бежанци, деца от различни етнически групи и др. с други идентифицирани нужди.

Училищната програма за предоставяне на равни възможности до образование работи в посока за изграждане на среда за:

* Разгръщане потенциала на всеки ученик за личностно развитие, както и успешната му социализация;
* По-високо качество на образование;
* Ранна превенция на обучителни затруднения;
* Включващо обучение на ученици със СОП.

**II. Подкрепа на личностното развитие**

Подкрепата на личностното развитие се осъществява във връзка и в корелация с разработените областни стратегии за подкрепа на личностното развитие, както и въз основа на анализ на необходимостта от обща и допълнителна подкрепа.

**2.1. Обща подкрепа**

Общата подкрепа в ОУ “Любен Каравелов“ се осъществява от екип, ръководен от координатора, ресурсен учител, педагогически съветник, логопед, класен ръководител и комисия в състав:

Председател: Валентина Гинева – старши учител в начален етап

Членове: Петя Георгиева- педагогически съветник

Елена Кирилова – учител в ГЦОУД

Общата подкрепа е насочена към развитие на потенциала на всеки ученик. Общата подкрепа включва и различна екипна работа между отделните специалисти и осигуряване или насочване към занимания по интереси. Заниманията по интереси могат да се организират от ОУ “Любен Каравелов“ - гр. Бургас, или други центрове за личностно развитие.

Кариерното ориентиране, провеждано от педагогическия съветник или консултант от кариерен център, също е част от общата подкрепа на учениците от първи до последния клас за училището.

В ОУ “Любен Каравелов“ - гр. Бургас, функционира училищна библиотека, ръководена от определен за целта служител, която чрез осъществяване на различни дейности представлява част от общата подкрепа на децата и учениците.

Описаните в ПУД морални и материални награди също са част от предоставяната от ОУ “Любен Каравелов“ - гр. Бургас, обща подкрепа.

Общата подкрепа включва и други дейности, подробно описани в Наредба за приобщаващото образование

**2.2. Допълнителна подкрепа**

Допълнителната подкрепа се осъществява въз основа на направена оценка на индивидуалните способности на определен ученик от ОУ “Любен Каравелов“-Бургас. Оценката на способностите се извършва от специално назначен екип от специалисти, съобразно необходимостта на ученика, и след това се потвърждава от Регионален център за подкрепа на приобщаващото образование.

Учениците, за които може да се поиска оценка на способностите, са от следните уязвими групи:

- деца със специални образователни потребности – в началото на учебната година;

- деца с хронични заболявания;

- деца в риск.

Допълнителната подкрепа включва:

- работа с ученик по конкретен случай;

- психо-социална рехабилитация;

- рехабилитация на слуха;

- зрителна рехабилитация;

- рехабилитация на комуникативни нарушения;

- осигуряване на достъпна архитектурна среда;

- специализирани средства;

- ресурсно подпомагане.

Допълнителната подкрепа се реализира чрез план за действие за всеки конкретен ученик. Родителите задължително се включват в плана за действие като активни участници в дейностите. Те участват в обсъжданията на екипа за детето, при оценката на потребностите му и във вземането на решения за неговото обучение. Важно е те да предоставят своята гледна точка за ученика, а така също и всяка документация, която може да бъде от полза за по-доброто разбиране на потребностите му. Родителите имат право на достъп до цялата документация по време на всички етапи на оценката на потребностите. При несъгласие с оценката, направена в училището, родителят би могъл да се обърне към Регионалния център за подкрепа на процеса за приобщаващо образование.

Ако Регионалният център препоръча допълнителна подкрепа, но родителите откажат, ОУ “Любен Каравелов“ - Бургас уведомява отдел „Закрила на детето“ към ССП по местоживеене на детето, с цел социалните служби да окажат съдействие и ако се налага помощ на родителите за осъзнаване нуждите на детето.

При наличие на три и повече ученика в паралелка се осигурява помощник-учител за подпомагане работата на учителите. Задълженията на помощник-учителите са разписани в Наредба за приобщаващото образование.

При необходимост се изработва индивидуална учебна програма по съответните учебни предмети с цел по-лесното възприемане от ученика, а също така се изготвя и индивидуален учебен план или учебен план за обучение в комбинирана форма на обучение. За ученици с изявени дарби също се изработва индивидуален учебен план.

Допълнителната подкрепа за личностно развитие не се осигурява чрез един единствен модел за всички деца, който да бъде описан и следван. Подходът е в създаването на гъвкави модели и начини на работа, базирани на интердисциплинарно участие, екип и споделени отговорности. Директорът насочва управлението на училището за развиване на култура на ценене и приемане на различието чрез модел на отношенията за създаване на позитивен психологически климат.

**III. ВОДЕЩИ ПРИНЦИПИ ПРИ РЕАЛИЗАЦИЯ НА ПРОГРАМАТА.**

1. Равен достъп и приобщаване на всеки ученик.
2. Равнопоставеност и недопускане на дискриминация.
3. Подкрепа и стимулиране на ученици с изявени дарби.
4. Съхраняване на етнокултурното многообразие.

**IV. ЦЕЛИ НА ПРОГРАМАТА**

1. Гарантиране на равен достъп до качествено образование за учениците със СОП, учениците с физически увреждания и учениците от етническите малцинства, чрез изграждането на подкрепяща среда.
2. Пълноценна социализация на учениците със СОП, учениците с физически увреждания и учениците от етническите малцинства.
3. Утвърждаване на подкрепящото образование като неотменна част от процеса на обучение и възпитание в ОУ „Любен Каравелов” – Бургас.

**V. ПЛАН ЗА ДЕЙСТВИЕ ПО ПРОГРАМАТА**

|  |  |  |  |
| --- | --- | --- | --- |
| **Дейности** | **Срок** | **Отговорник** | **Забележка** |
| Идентифициране на ученици, които имат необходимост от обща подкрепа. | постоянен | Класен ръководител, ресурсен учител, логопед, педагогически съветник |  |
| Определяне на координатор на екипа за оказване на подкрепа | до 01.10.2024г. | Директор |  |
| Сформиране на екип за подкрепа на личностното развитие на детето | Предвидения в Наредба за приобщаващото образование | Координатор |  |
| Изготвяне на план за действие за подкрепа на детето | До 14 дни след установяването на случая | Екип за оказване на подкрепа |  |
| Провеждане на среща с родителите за запознаване с плана за подкрепа на детето | След изготвяне на плана | Координатор на екипа, класен ръководител |  |
| Извършване на оценка на индивидуалните потребности на детето | Не по-късно от 3 месеца от установяването на необходимостта | Ресурсен учител, логопед, класен ръководител, педагогически съветник |  |
| Изготвяне на индивидуален учебен план на детето | Октомври 2024г. | Класен ръководител, ресурсен учител |  |
| Екипна работа на учителите от даден клас | постоянен | класен ръководител, учители | при необходимост |
| Срещи за споделяне на добри практики между учители | постоянен | Председател на МО, учители | при наличие на добри практики |
| Провеждане на индивидуални родителски срещи за информиране за резултатите от изпълнението на плана за подкрепа | В края на първи и втори учебен срок | Координатор на екипа, класен ръководител |  |
| Награждаване на ученици | текущ | Директор, заместник-директори | При и по определен повод за поощрение |
| Изготвяне на благодарствени писма за родители на наградени ученици | текущ | Директор, заместник-директори | При определен повод за благодарност |
| Дейности на училищната библиотека, свързани с четивна грамотност | Ноември 2024г.  Април 2024г. | завеждащ библиотека, класни ръководители | По повод отбелязване на годишнина от рождението на Любен Каравелов, Деня на народните будители и Деня на книгата -  23 април |
| Дейности:  -по превенция на тормоза и насилието;  -изготвяне на правила за поведение в класа;  -разглеждане на теми от гражданското, здравното и интеркултурното образование;  -за мотивация на ученици и др. | постоянен | Класни ръководители | Заложени в плановете за работа с класа и родителите на всеки клас |
| Представяне на дейности по интереси в училището | 15.09.2024г. | учители в ГЦОУД |  |
| Представяне на дейностите по интереси на СтЦРД, НДД | 15.10.2024г. | представители на центровете | при проявен интерес от страна на центровете |
| Кариерно ориентиране и консултиране в класовете от 1 до 7 | Декември 2024г.  Май 2025г. | кариерен консултант | При възможност |
| Идентифициране на ученици със СОП | целогодишно | класни ръководители, учители, логопед, ресурсен учител, педагогически съветник |  |
| Оценка на потребности на ученици със СОП | целогодишно | ресурсен учител и екип | не по-късно от 3 месеца след идентифициране на нуждата |
| Логопедична терапия, рехабилитация и консултации | целогодишно | логопед |  |
| Психологическа подкрепа, психо-социална рехабилитация и консултации | целогодищно | психолог, ресурсен учител |  |
| Провеждане на съвместни уроци в клас на учителя и ресурсния учител | постоянен | Класен ръководител, ресурсен учител | При необходимост |
| Осигуряване на въвеждаща и продължаваща квалификация на учители за работа с ученици със СОП | целогодишно | Директор | При възможност |
| Провеждане на родителски срещи на родители на деца със СОП за споделяне на добри практики | целогодишно | Координатор, ресурсен учител, педагогически съветник | При наличие на добра практика |
| Превантивни мерки за недопускане отпадане от училище | целогодишно | Директор, заместник-директор, учители, педагогически съветник |  |
| Организиране и провеждане на „Учи-лище за родители“ | Март 2025г. | Директор, екип | при желание от родителите |
| Стимулиране участието на деца с изявени дарби в състезания и олимпиади | целогодишно | Класни ръководители, учители |  |
| Стимулиране участието на деца и ученици от различни етнически групи в състезания и олимпиади | целогодишно | учители |  |
| Представяне на педагогически съвет на обобщен доклад-анализ за състоянието на процеса на приобщаващото образование в училище. | В края на втори учебен срок | Координатор | Докладът се предоставя и на Началника на РУО Бургас. |

**VI. ЗАКЛЮЧЕНИЕ**

За изпълнението на Програмата важно значение има сътрудничеството между всички пряко ангажирани институциии, неправителствения сектор и родителската общност. Всички участници в образователния процес (семейство, детска градина, училище, институции, НПО) трябва да бъдат еднакво отговорни и ангажирани за постигането на поставените цели.

Включването на подкрепата за личностно развитие като нов компонент в закона отваря пътя за трансформация на образователната среда и за организиране на всички нейни елементи, обединяване на ресурсите, изграждане на позитивен психологически климат на приемане на различията, емоционално благополучие и успех на всеки. Подкрепата извежда на преден план динамичния аспект на обучителните отношения между ученика и учителя и отношенията между учениците, учителите, родителите, специалистите и другия персонал, при който всеки един участва в процеса на разкриване и развитие на индивидуалния потенциал и приобщаване. Успехът на този процес минава през преместване центъра на приобщаващото образование в училище чрез овластяване на образователните институции и на тяхното лидерство, чрез превръщането на училището в общност от професионалисти, които имат и знанията, и уменията как да бъдат полезни на децата, които работят в отношения на доверие, в екип, с участието на родителите и най-вече - с участието на самите деца.